བརྡ་ཐོའི་ནང་ནན་བཤད་བྱས་དོན།ཏང་དོན་ཡོངས་བསྒྲགས་ལ་སྐུལ་འདེད་གཏོང་རྒྱུ་ནི་ཏང་གི་ཚོགས་ཆེན་བཅུ་དགུ་པའི་དགོངས་དོན་ལག་བསྟར་དོན་འཁྱོལ་བྱེད་པ་དང་།བློ་བརྟན་འགྱུར་མེད་ངང་ཕྱོགས་ཡོངས་ནས་ཏང་ནན་པོས་སྐྱོང་བ།ཏང་གི་སྲིད་སྐྱོང་ནུས་པ་དང་འགོ་ཁྲིད་ཆུ་ཚད་མཐོ་རུ་གཏོང་བ་བཅས་ཀྱི་བྱེད་ཐབས་གལ་ཆེན་ཞིག་ཡིན།དེ་ནི་རང་རེའི་ཏང་གིགདེང་ཚོད་བཞིའིམཚོན་ཚུལ་གལ་ཆེན་ཞིག་ཡིན་ལ་ཏང་ཡོངས་ཀྱིའདུ་ཤེས་བཞིཟབ་ཏུ་གཏོང་བའི་ཐབས་ལམ་གལ་ཆེན་ཞིག་ཀྱང་ཡིན་པས་དེར་ཏང་ནང་ཁུལ་གྱི་དམངས་གཙོ་འཕེལ་རྒྱས་གཏོང་རྒྱུ་དང་།ཏང་ནང་ཁུལ་གྱི་ལྟ་སྐུལ་ལ་ཤུགས་སྣོན་རྒྱག་རྒྱུ།ཏང་ཡོངས་ཀྱི་ཧུར་སེམས་དང་།རང་འགུལ་རང་བཞིན།གསར་གཏོད་རང་བཞིན་བཅས་སྐོང་འཐེན་གང་ལེགས་བྱ་རྒྱུ།སྤྱི་ཚོགས་རིང་ལུགས་ཀྱི་དམངས་གཙོ་ཆབ་སྲིད་འཛུགས་སྐྱོང་ལ་སྐུལ་འདེད་གཏོང་རྒྱུ།མི་དམངས་མང་ཚོགས་སྐུལ་སློང་དང་སྒྲིག་འཛུགས་བྱས་ནས་བློ་སེམས་གཅིག་སྒྲིལ་དང་གོང་བུ་འགྲིལ་ཤུགས་ཆེ་ཤོས་ཤིག་ཆགས་པ་བྱ་རྒྱུ།ཏང་གི་རིགས་པའི་གཞུང་ལུགས་དང་ལམ་ཕྱོགས།མཛད་ཕྱོགས་སྲིད་ཇུས་སྔར་བས་ལེགས་པའི་ངང་ལག་བསྟར་དོན་འཁྱོལ་བཅས་བྱ་རྒྱུའི་ངོས་ནས་བརྗོད་ན་དོན་སྙིང་གལ་ཆེན་ལྡན་ཡོད།སྲོལ་ཡིགབཟོས་ནས་བཏོན་པ་དེས་ཏང་དོན་ཡོངས་བསྒྲགས་ལས་དོན་སྔར་བས་ཡག་པོ་བསྒྲུབ་རྒྱུར་གཞི་རྩའི་གཞི་འཛིན་ས་མཁོ་འདོན་བྱས་པ་དེ་ཐོག་ནས་ཏང་དོན་ཡོངས་བསྒྲགས་ལས་དོན་ཕྱོགས་ཡོངས་ནས་ལམ་ལུགས་ཅན་དང་།ཚད་ལྡན་ཅན།གོ་རིམ་ཅན་བཅས་ཀྱི་སྲོལ་ལམ་ཐོག་བསྐྱོད་པ་ཡང་མཚོན་ཡོད།